****

KINNITATUD

23.10.2024 käskkirjaga nr 148

Lisa 4

Vorm 4.1. Taotlus ja kinnitused

**Sotsiaalkindlustusamet**

**Isikukeskse erihoolekande teenusmudeli jätkurakendamine kohalikus omavalitsuses 2025-2026**

|  |  |
| --- | --- |
| **Taotleja** | Nimi: Jõhvi Vallavalitsus  Registrikood: 75033483  Juriidiline aadress: Kooli 2, Jõhvi: |
| **Ühistaotleja(d)** | Nimi:  Registrikood:  Juriidiline aadress: |
| **Taotleja kontaktandmed**  (KOV üldised kontaktandmed) | Telefon: 336 3741  E-post: [johvi@johvi.ee](mailto:johvi@johvi.ee) |
| **Taotleja allkirjaõiguslik esindaja** | Nimi: Maris Toomel  Ametinimetus: vallavanem  Esindusõiguse alus: põhimäärus |

**Esitame käesolevaga taotluse konkursil „Isikukeskse erihoolekande teenusmudeli jätkurakendamine kohalikus omavalitsuses 2025-2026“ osalemiseks.**

|  |  |  |  |
| --- | --- | --- | --- |
| **Andmed teenusmudeli jätkurakendamist KOVis koordineeriva juhtumikorraldaja kohta, kes on ühtlasi lepingus kontaktisikuks**  (kui teenusmudeli katsetamise juhtumikorraldus jagatakse KOVis mitme töötaja vahel, esitada andmed kõigi kohta). | | | |
| Ees- ja perekonnanimi | Pille Rüütel | | |
| Isikukood | 46408242232 | | |
| Töökoht ja ametinimetus | Jõhvi Vallavalitsuse laste ja perede heaolu spetsialist | | |
| E-post | pille.ruutel@johvi.ee | | |
| Telefon | 5342 6798 | | |
| **Kinnitame, et KOVis ISTE mudeli piloteerimist koordineeriv juhtumikorraldaja vastab konkursi tingimustele (punkt 2.3.3.)** | |  | **Jah,** juhtumikorraldaja vastab konkursi tingimustele |

|  |  |  |
| --- | --- | --- |
| **Taotletav teenusekohtade arv (teenusmudeli katsetamisse kaasatavate inimeste arv kokku vastavalt lisa 1. punktile 2.4.)** | | **5** |
| Taotleja kirjeldab:   * kuidas on planeeritud ISTE jätkurakendamine; * keda on planeeritud kaasata projekti tiimi (kui ei ole muutusi, siis kirjeldada senist kaasamist); * kes on peamised koostööpartnerid ja keda soovite veel kaasata võrgustikku; * kuidas planeerite pärast ISTE projekti lõppu toetada projektis osalejaid (alates 2027). | 2024.aasta lõpuks on ISTE projektis teenusel 5 inimest ja antud inimeste abivajadus igapäevatoimetustes on jätkuv. Et toetada nende igapäevast toimetulekut ja vähendada vajadusel lähedaste hoolduskoormust, jätkatakse ka uuel projektiperioodil nende inimeste ja nende lähedaste toetamist vajalike teenuskomponentidega, lähtudes iga inimese puhul tema personaalset abivajadusest. Hetkel projektis olevad teenuse saajad jätkavad projektis osalemist ka uuel projektiperioodil. Lähtudes infost, et uusi teenuskohti ei lisandu, plaanime jätkata samade teenuseosutajatega, kes hetkel teenuseid osutavad.  Jõhvi Vallavalitsus on ISTE projektis osalenud alates 2020.aastast ja osad meie koostööpartnerid on olnud projektis koostööpartneriteks algusest saadik, aja jooksul on lisandunud ka uusi teenuseosutajaid. Lõppeval projektiperioodil on vallavalitsusel sõlmitud lepingud viie teenuseosutajatega (Virumaa Puuetega Inimeste Koda, Jõhvi Haigla SA, Mustrimurdja OÜ, Inger Koolitus OÜ ja EELK Diakoonia- ja ühiskonnatöö SA) kellega on meil hea ja aktiivne koostöö. Baastoetuse osutajateks on Virumaa Puuetega Inimeste Koda, Jõhvi Haigla SA, kes pakkuvad ka lisateenuskomponente. Ülejäänud kolme teenuseosutaja poolt pakutavaid lisateenuskomponente osutatakse projektis olevate inimeste ja nende lähedaste abivajadusest tulenevalt. Kõik meie partnerid osutavad oma teenuseid Jõhvi valla territooriumil, see hõlbustab teenuste kättesaadavust abivajajatele. Antud teenuseosutajad katavad täielikult hetkel projektis olevate inimeste abivajadused.  Projektis osalemise jätkamiseks saadetakse juba olemasolevatele koostööpartneritele pakkumuskutsed, milles peetakse kinni kõigist Riigihangete seaduse ja KOV hankekorra nõuetest ning teavitatakse teenuseosutajaid uuel perioodil olevatest muudatustest. Kui esimese nelja kuu jooksul toimub klientide projektist välja liikumine ja vabanenud kohtadele lisandub uus klient või kliendid, kellel võib tekkida vajadus teenuskomponendi järele, mida partneriteks olevad teenuseosutajad ei osuta, siis lähtuvalt abivajadustest saadetakse välja täiendavad pakkumuskutsed teenuseosutajatele, kes osutavad teenuse saajate jaoks vajaminevaid teenuskomponente.  Pakkumuskutseid saates loodame teenuseosutajate valmidusse jätkata projektis osalemist. Samas arvestades, et alates aastast 2020 on teenuseosutajate poolsed hinnad igas uues taotlusvoorus tõusnud ja hetkel on juba teenuskomponentide tunnitasud kõrgemad, kui Sotsiaalkindlustusameti poolt aastateks 2025-2026 kehtestatud piirhinnad, millest peab omavalitsus teenuseosutajate ja teenuskomponentide leidmisel lähtuma.  Piirhindade seadmine võib tekkida olukorra, kus me ei saa teenuseosutajaid, kes osutaks teenuskomponente etteantud piirhindadega. Kahjuks ei ole lubatud omavalitsusel omaosalus tekkinud hinnavahe katmiseks. See toob omakorda kaasa olukorra, kus abivajajatele ei ole võimalik osutada nende jaoks vajalikke teenuskomponente.  Kui esimene pakkumusvoor ei õnnestu, sest teenuseosutajad ei esita oma pakkumusi või nende poolsed hinnad on kõrgemad, kui Sotsiaalkindlustuse poolsed piirhinnad, siis saadame välja uued pakkumuskutsed vajalike (põhi- ja tugiteenuste) teenuseosutajate leidmiseks. Kahjuks on uute koostööpartnerite leidmine keeruline, sest meie piirkonnas on spetsialiste vähe ja nad on ülekoormatud. Teistest piirkondadest ei ole teenuseosutajad valmis tulema teenuseid osutama, sest nende spetsialistidel on oma piirkonnas piisavalt tööd ja teisse Eesti otsa sõitmine ei ole jätkusuutlik ning osutatavate teenuste hinnad kujunevad kalliks (spetsialisti töötasu, ruumide rent, transpordikulud jm).  Arvestades projekti sihtrühma võib teenuseosutajate muutumine või uute mitteleidmine tuua kaasa olukordi, kus inimesed ei taha enam projektis osaleda ja toimub projektis osalemisest loobumine.  Uuel perioodil jätkab juhtumikorraldajana projekti koordineerimist ametnik, kes on olnud juhtumikorraldajaks ka eelmistel projektiperioodidel. Juhtumikorraldaja tegeleb kõigega, mis on vajalik projekti edukaks elluviimiseks, tagades teenusmudeli piloteerimiseks „Teenusmudeli katsetamise kirjelduses“ ja „Konkursi tingimused ja kord (konkursikutse)“ välja toodud tingimused ning lähtudes tegevuste korraldamisel juhtumikorralduse põhimõtetest, abivajajad saaks vajalikke teenuseid. Selleks jätkub projektis osalejate ja nende perede igakülgne toetamine nii juhtumikorraldaja kui teenuseosutajate poolt. Sh lahendab juhtumikorraldaja jooksvaid probleeme, jälgib ja vastutab, et abivajajatele teenuste osutamisel lähtutakse teenuse saajate abivajadustest. Samuti jälgib ja toetab juhtumikorraldaja teenuseosutajate poolsete tegevuste elluviimist, andes vajadusel suuniseid ja hoides teenuseosutajaid kursis kõige olulisega, mida teenuseosutajal on vaja teada, et abivajajatele parimat teenust osutada. Juhtumikorraldaja jälgib, et ei ületataks projekti üldist eelarvet, teenuskomponentide maksumusele seatud piiranguid ja teenuste osutamisel peetakse kinni raha eesmärgipärase kasutamise põhimõtetest. Juhtumikorraldaja teeb pidevat koostööd Sotsiaalkindlustusametiga sh suhtleb vajaduspõhiselt Sotsiaalkindlustusameti poolsete esindajatega, peab inimeste kohta toimikuid, esitab aruandeid jt projektis nõutavaid dokumente. Jätkub koostööd lähedastega, kogukonnaga, erinevate sidusvaldkondadega ja teiste erinevate osapooltega. Projekti edukaks toimimiseks kaasatakse vajadusel sotsiaalteenistuse erinevaid spetsialiste, juhtkonda kaasatakse juhtkonna pädevusse kuuluvate küsimuste lahendamisel ja otsuseid nõudvates küsimustes.  Kohalik omavalitsus on kohaliku sotsiaalhoolekande esmatasandi korraldaja. Esmatasandil korraldamine tähendab vajadustele vastavate sotsiaalteenuse korraldamist. KOV-il on kohustus, et oleks kehtiv sotsiaalhoolekandelise abi andmise kord, mis sisaldab sotsiaalteenuste kirjeldust.  Peale ISTE projekti lõppemist jätkub klientide toetamine KOV teenustega. Projektis osalenud kliendid vajavad iseseisva toimetuleku parandamiseks pikaajalist ja mitmekülgset abi, milleks on vaja koordineerida mitme organisatsiooni koostööd abi andmisel ning selleks kasutame juhtumikorralduse põhimõtet. Kindlasti jätkub vaimse tervise komponendi (psühholoogiline nõustamine isikule ja pereliikmele) ja igapäevaelu toetamise komponendi osutamine (vastavalt väljaselgitatud abivajadusele tugiisikuteenus, isikliku abistaja teenus, sotsiaaltransporditeenus, eluruumi tagamine või võlanõustamisteenus). | |

Kinnitame, et:

1. soovime koostöös SKAga jätkata ISTE teenusmudeli jätkurakendamist perioodil 2025-2026;
2. oleme tutvunud konkursi tingimustega ja kõikide seotud dokumentidega ning SKA antud selgitustega ning võtame üle kõik dokumentides esitatud tingimused ja nõustume kõigi koostöölepingu projektis sätestatud tingimustega;
3. oleme osalenud koostööpartnerina 2023-2024 perioodil ISTE teenusmudeli rakendamisel;
4. me ei osuta isikutele samaaegselt samalaadse sisu ja eesmärgiga tegevusi mitme välisrahastuse vahendite tegevuse raames (sh Euroopa Liidu struktuurifondidest või muudest välisrahastuse vahenditest);
5. meie esitatud taotlus on jõus 90 päeva taotluse ja kinnituste esitamise tähtpäevast arvates;
6. tagame lepingu täitmisel teatavaks saanud isikuandmete töötlemise kooskõlas õigusaktidega;
7. meie käsutuses on lepingu täitmiseks vajalikud vahendid ja ressursid või võimalus neid vahendeid saada.

Nimi: Maris Toomel

Ametinimetus: vallvanem

Kuupäev: 28.11.2024

(allkirjastatud digitaalselt)